**Inspirationsparadigme 2: Aftale om projekt, hvor spildevandsselskabet mod betaling etablerer/opretholder højere serviceniveau, end spildevandsselskabet er forpligtet til, eller at selskabet etablerer og driver anlæg til håndtering af spildevand, som samlet set er dyrere end nødvendigt til varetagelse af selskabets opgaver.**

**Opbygning og praktisk info:**

I paradigmet er indsat en række bokse. Disse er til internt brug og skal ikke medtages i den endelige aftale.

Overskriften ”obligatoriske krav” i boksene: Herunder er mindstekravene i bekendtgørelsen anført. Hvis et element i aftalen ikke er omtalt her, er der således ikke krav om, at aftalen indeholder dette.

Overskriften ”Bemærkninger” i boksene: Herunder fremgår uddybning/forklaring til de obligatoriske krav i det omfang, dette er vurderet nødvendigt. Endvidere er der uddybning/forklaring til de supplerende elementer til brug for vurdering af, om aftalen skal inkludere disse og i givet fald hvordan.

Paradigmeteksten indeholder en række […….], hvormed der er indikeret ”udfyld”. Nogle steder er der alene angivet punktnummer og […….] (eksempelvis punkt 3.3). Dette er ment som en påmindelse om at indsætte eventuelle yderligere aftalebestemmelser, jf. bemærkningerne i den efterfølgende tekstboks.

**Om inspirationsparadigmet og dets anvendelse:**

DANVA gør opmærksom på, at parterne har aftalefrihed, når blot deres aftale opfylder de grundlæggende krav i omkostningsbekendtgørelsen og i øvrigt overholder lovgivningen. Derfor er nærværende paradigme alene ment som udgangspunkt/tjekliste/inspiration, der kan tages udgangspunkt i ved udarbejdelsen af egen aftale.

Parternes aftale bør være tilpasset det konkrete projekt og parternes forhold i øvrigt.

DANVA gør opmærksom på, at egen advokat altid bør inddrages, når der er behov for det ved et spildevandsselskabs indgåelse af aftaler. Inspirationsparadigmerne betyder ikke, at en vurdering af behovet for og eventuel involvering af egen advokat kan udelades.

DANVA påtager sig intet ansvar for eventuelle tab eller skader som følge af inspirationsparadigmerne eller brug heraf, hvad enten dette skyldes fejl og uhensigtsmæssigheder i eller manglende opdatering af materialet eller af andre årsager.

**AFTALE OM [……]**

Mellem

[…….] Forsyning

[…….]

Cvr-nr.: […….]

**(herefter spildevandsselskabet)**

Og

[…….]

[…….]

Cvr-nr.: […….]

**(herefter […….])**

(**herefter samlet parterne**)

Bemærkninger:

Udfyldes med navn, adresse mv. på henholdsvis spildevandsselskabet og øvrige aftaleparter.

Hvis aftalen er indgået mellem mere end 2 parter, foreslås alle parter anført separat med ”og” imellem.

Alle fysiske og juridiske personer, herunder kommuner, kan være aftaleparter. Hvis Spildevandsselskabet indgår aftale med juridiske personer, bør CVR-nr. altid anføres.

Der er krav om en skriftlig aftale.

Er der indgået følgende aftale om projekt […….]

(**herefter projektet**).

Bemærkninger:

Udfyldes med projektnavn/kort definerende beskrivelse af projektet.

i henhold til BEK nr. 2275 af 29/12/2020 om spildevandsforsyningsselskabers omkostninger til klimatilpasning i forhold til tag- og overfladevand og omkostninger til projekter uden for selskabernes egne spildevandsanlæg og med andre parter i øvrigt

(**herefter bekendtgørelsen**).

Indhold

[**1.** **Formål** 3](#_Toc107989745)

[**2.** **Parternes forventede udbytte af aftalen** 3](#_Toc107989746)

[**3.** **Beskrivelse af projektet og dets tiltag** 4](#_Toc107989747)

[**4.** **Ejerskab** 6](#_Toc107989748)

[**5.** **Opgaver** 6](#_Toc107989749)

[**6.** **Ansvar for anlæggets hydrauliske funktion og øvrige forudsætninger for projektet og dets drift.** 7](#_Toc107989750)

[**7.** **Ansvar i øvrigt.** 8](#_Toc107989751)

[**8.** **Betingelser om godkendelse af projektet** 8](#_Toc107989752)

[**9.** **Omkostningsfordeling** 9](#_Toc107989753)

[**10.** **Fordyrelse** 10](#_Toc107989754)

[**11.** **Udvidelser eller øvrige ændringer af projektet.** 11](#_Toc107989755)

[**12.** **Ændrede forudsætninger** 11](#_Toc107989757)

[**13.** **Opsigelse** 12](#_Toc107989758)

[**14.** **Forsikring** 13](#_Toc107989759)

[**15.** **Tinglysning, sikring af anlæggene** 13](#_Toc107989760)

[**16.** **Projektets ophør** 14](#_Toc107989761)

[**17.** **Offentliggørelse** 15](#_Toc107989762)

[**18.** **Misligholdelse** 15](#_Toc107989763)

[**19.** **Ikrafttræden og igangsætning** 16](#_Toc107989764)

[**20.** **Underskrifter** 17](#_Toc107989765)

[**21.** **Bilag** 17](#_Toc107989766)

# **Formål**

* 1. Projektet har til formål at [ …..].

Obligatoriske krav:

Det er et krav, at aftalen angiver projektets formål, jf. bekendtgørelsen § 6, stk. 1, nr.1.

# **Parternes forventede udbytte af aftalen**

* 1. Ved projektet opnår spildevandsselskabet den nytte at [ …..].
	2. [ ….. ] får med projektet etableret/opretholdt/ drevet [ ….. ], hvormed [ ….. ].

Bemærkninger:

For god ordens skyld gøres opmærksom på, at spildevandsselskabernes overordnede formål og dermed nytte skal ligge inden for de opgaver, som spildevandsselskabet lovligt kan varetage.

Aftaletypen er møntet på de tilfælde, hvor spildevandselskabet, jf. betalingslovens § 1, stk. 5, mod betaling udfører enten ”opgave” i) eller ii).

1. Etablerer eller opretholder et højere serviceniveau i håndteringen af spildevand (herunder tag-og overfladevand), end selskabet er forpligtet til.
2. Etablerer eller driver anlæg til håndtering af spildevand, som er dyrere end nødvendigt til varetagelse af spildevandsselskabets opgaver (samlet set).

Aftalen bør derfor indeholde en klar beskrivelse af, hvilken ”opgave” spildevandsselskabet skal udføre for den/de øvrige parter mod betaling, og ikke blot en beskrivelse af et konkret projekt, og hvordan detailfordelingen af opgaver i dette projekt er fordelt mellem parterne.

For spildevandsselskabet bør det efter miljøbeskyttelseslovens eller det ved et statsligt eller kommunalt fastsat/godkendt mål fastsatte serviceniveau anføres, jf. også det i boksen under punkt 3 anførte.

# **Beskrivelse af projektet og dets tiltag**

* 1. Projektets formål opnås gennem følgende tiltag [……].
	2. Den forventede levetid er [……], og det serviceniveau, der opnås, er [……].
	3. Projektet er baseret på følgende forudsætninger fra henholdsvis spildevandsselskabets og [ …..] side [……].
	4. [……].
	5. Dokumentation for, at der er valgt en selskabsøkonomisk omkostningseffektiv løsning til opfyldelse af det serviceniveau, som spildevandsselskaber er forpligtet til at nå, eller som følge af et statsligt eller kommunalt fastsat eller godkendt mål, er vedlagt som bilag 1.

Obligatoriske krav:

Det er et krav, at aftalen beskriver de tiltag, som aftalen indebærer, den forventede levetid og servicemål, jf. bekendtgørelsens § 6, stk. 1, nr. 1.

Det er et krav, at spildevandsselskabet dokumenterer, at der er valgt en selskabsøkonomisk omkostningseffektiv løsning til opnåelse af et serviceniveau, som selskabet er forpligtet til at nå, eller som følger af et statsligt eller kommunalt fastsat eller godkendt mål, jf. bekendtgørelsens § 5. Dokumentation skal ikke nødvendigvis foreligge, inden aftalen indgås, men den skal foreligge, inden projektet påbegyndes. Hvis ikke den foreligger ved aftaleindgåelsen, bør punkt 3.5 ændres til ”udarbejdes og vedlægges”. Dokumentationen skal indsendes, når der søges om forhåndsgodkendelse/tillæg.

Dokumentationen skal dog ikke udarbejdes, medmindre Forsyningssekretariatet anmoder herom, hvis serviceniveauet i projektet ikke er fastsat højere end til en 5-års regnhændelse for et separatkloakeret område eller en 10-års regnhændelse for et fælleskloakeret område, og spildevandsselskabet ønsker at opnå dette ved brug af en traditionel underjordisk løsning.

Bemærkninger:

Aftalen bør indeholde en beskrivelse af projektet, hvormed det er tydeligt, ikke blot hvad der er projektets formål, men også hvorledes dette opnås, herunder angivelser omkring kapacitet, funktionsniveau eller lignende.

Projektbeskrivelsen skal, som angivet under obligatorisk, indeholde projektets forventede levetid og det serviceniveau, som projektet opfylder. Herunder bør det angives, hvor det for spildevandsselskabet gældende serviceniveau er fastsat, jf. det om bekendtgørelsens § 5 anførte.

Bekendtgørelsens § 5 stiller krav om, at spildevandsselskabet skal dokumentere, at der er valgt en selskabsøkonomisk omkostningseffektiv løsning til at opnå i) eller ii):

1. Det serviceniveau, som spildevandsselskabet er forpligtet til at levere, jf. miljøbeskyttelsesloven.
2. Et serviceniveau, som følger af et statsligt eller kommunalt fastsat mål.

Dokumentationen skal opfylde de i bilag 1 til bekendtgørelsen opstillede krav, der afhænger af serviceniveau mv.

Hvis anlæggets levetid er over 30 år, er der behov for særlig opmærksomhed omkring punkterne 13 og 15.

Ud over servicemålet for spildevandsselskabet bør det overvejes at inkludere eventuelle andre formål/gevinster med projektet i projektbeskrivelsen, ligesom det ofte vil være relevant med en tidsplan for etablering af projektet og beskrivelse af parternes samarbejde, herunder styregrupper eller lignende.

Endelig kan det overvejes at inkludere parternes forudsætninger for aftalen/projektet i projektbeskrivelsen. Dette for at kunne tage højde for ændringer i forhold til det forudsatte som eksempelvis ændringer i det påkrævede serviceniveau eller fysiske forhold.

Der kan evt. anvendes bilag til nærmere specifikation og tidsplaner.

# **Ejerskab**

* 1. Det/de anlæg, der opføres/anvendes til projektet, tilhører […..].

Bemærkninger:

Hvis spildevandsselskabet ikke skal eje hele det/de anlæg, som etableres, bør parterne overveje at medtage en beskrivelse af ejerforholdene til det/de anlæg, som opføres i forbindelse med projektet eller anvendes til projektet.

Da der kan være tale om flere anlæg og forskellige ejerforhold, kan det være hensigtsmæssigt med nærmere udspecificering af anlæggene og/eller ejerskabet.

# **Opgaver**

* 1. Spildevandsselskabet gennemfører projektet.
	2. spildevandsselskabet forestår den daglige drift, herunder vedligeholdelse af projektets anlæg i projektets levetid.

## Spildevandsselskabet har ansvaret for udførelse og tilrettelæggelse af projektet og er forpligtede til at sikre, at krav i national og international lovgivning, herunder udbudsreglerne, overholdes i forbindelse hermed.

##

## Udbuddet tilrettelægges, så spildevandsselskabet i forbindelse med projektets gennemførelse afholder alle omkostninger direkte over for entreprenøren, og opkræver [ …..] for den andel af omkostningerne, som […] skal afholde.

## Spildevandsselskabet gennemfører udbuddet, herunder forberedelse af udbudsmateriale, offentliggørelse/udsendelse, besvarelse af spørgsmål, evaluering, eventuel forhandling og kontraktindgåelse. Spildevandsselskabet orienterer i god tid [ …..] om tidsplanen for udbuddets gennemførelse, herunder for [ …..] eventuelle gennemgang og godkendelse af udbudsmaterialet, og sikrer inddragelse af spildevandsselskabet/[ …..] i udbuddet i nærmere aftalt omfang.

## Alle spildevandsselskabets interne omkostninger forbundet med at gennemføre projektet indgår i omkostningsfordelingen, jf. pkt. 9.1.

##

Obligatoriske krav:

Det er et krav, at aftalen angiver i hvilken udstrækning udførelse og drift, herunder vedligeholdelse, varetages af de enkelte parter, jf. bekendtgørelsen § 6, stk. 1, nr. 2.

Bemærkninger:

Da kontrakten vedrører projekter, hvor spildevandsselskabet levere et højere serviceniveau eller en dyrere løsning, end selskabet er forpligtet til, er bestemmelsens udgangspunkt, at spildevandsselskabet varetager alle opgaver forbundet med udførelsen af projektet.

Hvis en eller flere andre parter varetager opgaver i forbindelse med udførelse eller drift af projektet, bør parternes varetagelse og styring af de identificerede opgaver forbundet med projektets etablering og drift fremgå af bestemmelsen. Det omfatter fx indhentelse af fornødne tilladelser, gennemførelse af udbud, projekteringen og indgåelse af kontrakter. Hvis andre parter varetager opgaver, bør spildevandsselskabet overveje, om disse opgaver er udbudspligtige for spildevandsselskabet.

Opgaver forbundet med sikring af anlæggets hydrauliske funktion og andre forudsætninger bør ligeledes inddrages, jf. punkt 6.

Hvis projektet omfatter andre elementer end håndtering af tag- og overfladevand, kan spildevandsselskabet kun udføre eller drive disse dele projektet, hvis det kan ske i medfør af reglerne om tilknyttet virksomhed.

I punkt 5.4-5.5 ovenfor gennemføres projektet ved et samlet udbud. Hvis projektet måtte omfatte opgaver, der ikke vedrører spildevandsselskabets hovedvirksomhed, kan spildevandsselskabet alene varetage disse opgaver i overensstemmelse de til enhver tid gældende regler for tilknyttet virksomhed. Konkret betyder det, at hvis spildevandsselskabet fx forestår den praktiske gennemførelse af et udbud, der også indeholder rekreative dele – fx kommunale anlæg – så skal spildevandsselskabet sælge sine timer til kommunen til markedspris, og de timer skal holdes ude af omkostningsfordelingen i punkt 9.1. Ligeledes skal det vurderes, om spildevandsselskabets salg af tilknyttet virksomhed eller køb af ydelser fra den anden part er udbudspligtig for denne part. Dette er ikke valgt som udgangspunkt i paradigmet og derfor ikke direkte indarbejdet.

# **Ansvar for anlæggets hydrauliske funktion og øvrige forudsætninger for projektet og dets drift**

* 1. Det er forudsat, at følgende [ ….. ] er nødvendigt til sikring af anlæggets hydrauliske funktion. Spildevandsselskabet er ansvarlig for at sikre og bevare disse forudsætninger i anlæggets levetid.
	2. Derudover er [ …..] en forudsætning/forudsætninger for anlæggets etablering eller drift, herunder vedligeholdelse, i projektets forventede levetid. Ansvaret for sikring og bevarelse af anlægget påhviler spildevandselskabet.
	3. Uanset ansvarsfordelingen i punkt 6.1 og 6.2 er […] forpligtet til at medvirke til sikring eller bevarelse af de for projektet nødvendige forudsætninger.

Obligatoriske krav:

Det er et krav, at aftalen beskriver ansvaret for sikring og bevarelse af anlæggets hydrauliske funktion og eventuelle øvrige forudsætninger for en effektiv drift af anlægget i anlæggets forventede levetid, jf. bekendtgørelsens § 6, stk. 1, nr. 3.

Bemærkninger:

Eventuelle forudsætninger herudover bør ligeledes anføres i dette punkt.

Øvrige forudsætninger kan eksempelvis være sikring af adgangsmulighed, sikring af eksterne til- eller afløbsfunktioner eller sikring af anlæggene.

# **Ansvar i øvrigt**

* 1. Hver part er ansvarlig for udførelsen af egne opgaver.
	2. Ansvaret for overtrædelse af krav i EU- og national lovgivning mv. påhviler således også den part, som har udført/ansvaret for opgaven, hvorfor denne skal friholde den/de øvrige parter om nødvendigt.
	3. Hver part bærer ansvaret for tilkomne omkostninger og uforudsete omkostninger, som kan henføres til dennes tilrettelæggelse og udførelse af en given opgave.
	4. Ingen af parterne er ansvarlige for den anden parts driftstab, avancetab eller andet indirekte tab.
	5. Aftalen giver ikke parterne ret til at disponere og binde hinanden i forhold til tredjemand. Parterne er forpligtede til at gøre deres respektive kontraktparter opmærksomme herpå. Hvis en kontraktpart desuagtet rejser krav mod andre projektdeltagere end sin umiddelbare kontraktpart, er den umiddelbare kontraktpart forpligtet til at friholde den/de øvrige parter.
	6. [ …..].

Bemærkninger:

Hvor løsning af opgaver sker i samarbejde, kan der være anledning til nærmere specifikation af ansvarsfordelingen i forbindelse hermed.

Nærmere regulering af ansvar, herunder eventuelle ansvarsbegrænsninger, kan i øvrigt være relevant henset til det konkrete projekt og parterne, eksempelvis ift. fejldimensionering ved projektering.

# **Betingelser om godkendelse af projektet**

* 1. Spildevandsselskabet sender aftalen til Forsyningssekretariatet, inden anlæggelsen af projektet påbegyndes.
	2. Aftalen er betinget af Forsyningssekretariatets forhåndsgodkendelse af tillæg, hvis en sådan søges. Hvis Forsyningssekretariatet i forbindelse med aftalens indgåelse bedes om at tage stilling til, om reglerne i omkostningsbekendtgørelsens kapitel 3 er overholdt, er aftalen betinget af, at Forsyningssekretariatet ikke finder aftalen stridende mod reglerne i kapitel 3 om spildevandsselskabers aftaler om projekter uden for selskabets egne anlæg og med andre parter.
	3. Hvis Forsyningssekretariatet ikke giver forhåndsgodkendelse, eller hvis Forsyningssekretariatet ikke finder, at reglerne i bekendtgørelsens kapitel 3 er overholdt, jf. punkt 8.2, forpligter parterne sig til at vurdere mulighederne for at gennemføre projektet med de ændringer, som er nødvendige for, at Forsyningssekretariatet vil meddele enten forhåndsgodkendelse, eller at reglerne i bekendtgørelsens kapitel 3 er overholdt.

Obligatoriske krav:

Forsyningssekretariatet fører tilsyn med overholdelsen af bekendtgørelsens regler.

Spildevandsselskabers aftaler om projekter uden for selskabets egne anlæg og med andre parter skal inden anlæggelse af det pågældende projekt påbegyndes sendes til Forsyningssekretariatet, jf. bekendtgørelsens § 10, stk. 1, 1. pkt.

Bemærkninger:

Det er muligt at søge forhåndsgodkendelse til projekter, jf. ØR-bekendtgørelsens § 11, stk. 9. Det kan derfor overvejes fra spildevandsselskabets side at gøre aftalen betinget af opnåelse af forhåndsgodkendelse.

Hvis ikke et spildevandsselskab agter at søge tillæg til den økonomiske ramme, kan spildevandsselskabet bede Forsyningssekretariatet om at tage stilling til, om reglerne i bekendtgørelsens kapitel 3 er overholdt, jf. bekendtgørelsens § 10, stk. 2, 1. pkt.

# **Omkostningsfordeling**

* 1. Spildevandselskabet afholder alene omkostninger, der er nødvendige til opnåelse af det for spildevandsselskabet forpligtende serviceniveau, jf. miljøbeskyttelsesloven, eller efter serviceniveau, der følger af et statsligt eller kommunalt fastsat/godkendt mål. Omkostninger herudover er meromkostninger, som afholdes af […..].
	2. Specifikation af meromkostningerne inkl. redegørelse for beregningen af disse er udarbejdet og vedlægges som bilag 2.
	3. Hvis ikke der søges forhåndsgodkendelse af tillæg hos Forsyningssekretariatet, forpligter parterne sig til at revurdere og eventuelt genforhandle omkostningsfordelingen, hvis Forsyningssekretariatet træffer afgørelse om, at spildevandselskabet ikke kan få tillæg til en omkostning som forudsat.
	4. I det omfang, en part i forbindelse med projektets gennemførelse eller efterfølgende drift, herunder vedligeholdelse, afholder omkostninger, som, jf. omkostningsfordelingen, skal afholdes endeligt af en anden part, afregnes omkostningen mellem parterne. Afregning sker efter skriftlig anmodning, og betaling skal kræves og erlægges inden for rimelig tid efter omkostningens afholdelse.

Obligatoriske krav:

Det er et krav, at aftalen indeholder en specifikation af meromkostningerne, som den/de andre parter skal betale til spildevandsselskabet, jf. bekendtgørelsens § 6, stk. 1, nr. 5.

Det er et krav, at der udarbejdes en redegørelse for beregningen af meromkostningerne, jf. bekendtgørelsens § 7, stk. 4.

Principperne for meromkostningernes beregning følger af bekendtgørelsens § 7, stk. 4.

Redegørelsen for beregningen af meromkostningerne skal offentliggøres på spildevandsselskabets hjemmeside, jf. omkostningsbekendtgørelsens § 7, stk. 1.

Bemærkninger:

Spildevandselskabet kan ikke afholde omkostninger ud over det selskabsøkonomiske omkostningseffektive niveau, som er det nødvendige af hensyn til spildevandselskabets håndtering af spildevand (inkl. tag- og overfladevand) på det for spildevandselskabet fastsatte serviceniveau.

Omkostninger forbundet med etableringen eller opretholdelse af et højere serviceniveau end det, spildevandsselskabet er forpligtet til, skal derfor afholdes af anden part. Det samme gælder, hvis spildevandsselskabet etablerer eller driver anlæg, som er dyrere (samlet set) end nødvendigt, for at spildevandsselskabet varetager sin opgave.

Bekendtgørelsens § 7, stk. 4, angiver følgende principper for beregningen af meromkostninger:

Ved bindende serviceniveau:

Meromkostning = Omkostninger ved projektet (\*) fratrukket omkostningen til den selskabsøkonomisk mest omkostningseffektive løsning, der varetager selskabets opgave (til serviceniveauet).

(\*) I opgørelsen skal indgå omkostninger til projektering, planlægning og opfyldelse af dokumentation mv.

Omkostningsopgørelserne skal laves over levetid ud fra princippet om totaløkonomi.

Uden bindende serviceniveau for det, aftalen omfatter, fratrækkes i stedet omkostningen til det nuværende serviceniveau eller et niveau, der alligevel ville være forhøjet til qua statsligt eller kommunalt fastsat mål.

Endelig bør aftalen tage højde for, hvorledes parterne afregner med hinanden, i tilfælde af at de har afholdt omkostninger, som påhviler en anden part.

# **Fordyrelse**

* 1. Fordyrelser som følge af ændringer af projektet betales af den part, som ønsker ændringen.
	2. Hver part bærer herudover risikoen for fordyrelse af de omkostninger, som denne skal dække i henhold til omkostningsopgørelsen.
	3. Udgangspunktet for fordyrelser af projektet i øvrigt er en fordeling mellem parterne efter de principper, der er lagt til grund ved omkostningsfordelingen.
	4. Ved fordyrelser omfattet af punkt 10.3 udarbejdes et tillæg/bilag til aftalen med beskrivelse af fordyrelsen og den foretagne fordeling heraf.
	5. Eventuelle besparelser på projektet fordeles efter de principper, der er lagt til grund i den mellem parterne aftalte omkostningsfordeling.

Obligatoriske krav:

Det er et krav, at aftalen forholder sig til fordeling af risikoen for uforudsete fordyrelser af projektet, jf. bekendtgørelsens § 6, stk. 1, nr. 7.

Det er ligeledes et krav, at risikoen for eventuelle uforudsete fordyrelser skal følge principperne for omkostningsfordelingen, og at der skal udarbejdes en begrundelse for fordelingen, jf. bekendtgørelsens § 7, stk. 6.

Bemærkninger:

Hensigten er, at kravet i bekendtgørelsen § 7, stk. 6, også implicit opfyldes ved bilag 2.

# **Udvidelser eller øvrige ændringer af projektet**

* 1. Ved ændringer, herunder udvidelser af projektet, skal der indgås skriftlig aftale herom, som overholder kravene i bekendtgørelsen.

Bemærkninger:

En eventuel forhåndsgodkendelse af tillæg kan bortfalde, hvis projektet ændres. Behovet for at indsætte en bestemmelse i aftalen om, at ændringerne er betingede af ny forhåndsgodkendelse fra Forsyningssekretariatet, bør derfor overvejes.

Der kan ligeledes efter ændringer være anledning til (eventuelt igen) at bede Forsyningssekretariatet om dets stillingtagen til, hvorvidt aftalen overholder bekendtgørelsens kapitel 3. Anmodning om sådan stillingtagen er mulig, hvis et selskab ikke agter at søge tillæg, jf. § 11, stk. 2.

# **Ændrede forudsætninger**

* 1. Parterne forpligter sig til at lave en vurdering af situationen og eventuelt genforhandle aftalen, hvis de lovgivningsmæssige rammer for parternes aftale ændres med betydning for projektets gennemførelse, fremtidige drift, herunder vedligeholdelse, eller projektets økonomiske konsekvenser for parterne.
	2. Parterne forpligter sig ligeledes til at lave en vurdering af situationen og eventuelt genforhandling af aftalen, hvis de grundlæggende forudsætninger for at gennemføre projektet ændrer sig for den ene eller begge parter på grund af udefrakommende omstændigheder.

Bemærkninger:

Parternes forudsætninger og nytte af projektet kan blive markant ændret på grund af eksempelvis ændringer af regelsættet eller ændringer i fysiske forhold. Derfor er det relevant at overveje, om parterne gensidigt skal forpligte sig til at vurdere og eventuelt genforhandle aftalen og hvornår.

# **Opsigelse**

* 1. Hver af parterne kan opsige aftalen med x års varsel til udgangen af et kalenderår. Ved opsigelse finder punkt 16.2 og 16.3 anvendelse.
	2. I de i punkt 12 omhandlede tilfælde kan hver af parterne opsige aftalen med xx kalenderdages varsel fra det tidspunkt, hvor vurdering og eventuel genforhandling af aftalen må anses for afsluttet uden opnået enighed. Ved opsigelse finder punkt 16.2 og 16.3 anvendelse.

## Spildevandsselskabet kan opsige aftalen med øjeblikkelig virkning i det tilfælde, hvor Forsyningssekretariatet meddeler, at betingelserne for, at spildevandsselskabet kan afholde omkostninger til opfyldelse af aftalen, ikke er opfyldt. Ved opsigelse finder punkt 16.4 anvendelse.

Obligatoriske krav:

Det er et krav, at aftalen forholder sig til spildevandsselskabets og andre parters adgang til at opsige aftalen. Herunder er det et krav, at spildevandsselskabet skal kunne opsige aftalen, hvis Forsyningssekretariatet meddeler, at betingelserne for, at spildevandsselskabet kan afholde omkostninger til opfyldelse af aftalen, ikke er opfyldt, jf. bekendtgørelsen § 6, stk. 1, nr. 8.

Bemærkninger:

Længden på opsigelsesvarsler bør fastsættes afbalanceret i forhold til det konkrete projekt og parterne.

Indsættelse af bestemmelser om sikkerhedsstillelser eller kompensationer i tilfælde af en anden parts opsigelse af aftalen inden for en periode (kortere tidshorisont) kan også overvejes, hvis niveauet af spildevandsselskabets investeringer og omkostninger giver anledning til ekstra sikkerhedsforanstaltninger. Bestemmelserne bør også tage højde for eventuelle ekstraomkostninger for spildevandsselskabet for den fremtidige drift og vedligeholdelse, hvis den anden part opsiger aftalen.

For god ordens skyld skal der i forhold til fastsættelse af opsigelsesvarsler også henvises til det under punkt 15 om udstykningsloven beskrevne. For aftaler omkring projekter med en levetid på over 30 år (ved projekter på matrikulerede arealer) og 10 år (ved projekter på umatrikulerede arealer) skal aftalen kunne opsiges med henholdsvis maksimalt 30 og 10 års varsel.

# **Forsikring**

* 1. I forbindelse med etableringen af de anlæg, der udgør grundlaget for projektet, er disse omfattet af følgende forsikringsdækning [……]/etableres følgende forsikringsdækning [……] af [….]. [….] er forpligtet til at sikre denne eller tilsvarende forsikringsdækning opretholdt i hele etableringsperioden. [……] kan kræve at få oplysninger om forsikringsforholdene, herunder policenummer.
	2. Når projektet er etableret, etableres følgende forsikringsdækning [……] af [….]. [….] er forpligtet til at sikre, at denne eller tilsvarende forsikringsdækning opretholdes i den for projektet fastsatte levetid, jf. punkt 3.2, eller til projektets ophør, hvis projektet ophører, før den fastsatte levetids udløb. [……] kan kræve at få oplysninger om forsikringsforholdene, herunder policenummer.

Bemærkninger:

Der kan med fordel indsættes et afsnit om, hvorledes projektet forsikres henholdsvis under etablering og i forbindelse med drift og vedligehold i den efterfølgende levetid.

I det omfang andre parterne end forsikringstageren er medforsikrede, bør disse kunne kræve oplysninger om forsikringsforholdene, herunder policenummer.

# **Tinglysning, sikring af anlæggene**

* 1. De til projektet hørende anlæg er beliggende på ejendommen/ejendommene matr.nr. [……] **(herefter ejendommen/ejendommene)**
	2. Spildevandsselskabet kan kræve de til projektet hørende anlæg sikret ved tinglysning af deklaration om disse.
	3. Spildevandsselskabet kan kræve aftalen tinglyst på ejendommen/ejendommene, så aftalen får virkning for den til enhver tid værende ejer af ejendommen/ejendommene.
	4. Punkt 15.2 og 15.3 gælder tillige ved genforhandlede aftaler og tillæg til aftalen.
	5. Ved aftalens ophør/opsigelse foranlediger spildevandsselskabet tinglysningen aflyst.

Bemærkninger:

Der bør angives matrikelnumre, hvor muligt af hensyn til at sikre entydig identifikation. Hvor anvendelse af matrikelnummer ikke er mulig, fx ved offentlige veje, skal det pågældende areal kunne identificeres via den indsatte beskrivelse.

Det er relevant at overveje, om og i givet fald hvordan anlæggenes skal sikres, herunder om der bør ske tinglysning af deklarationer og/eller aftaler. I denne sammenhæng bør det også overvejes, hvorvidt gæsteprincippet skal finde anvendelse eller fraviges.

Ved tinglysning af spildevandsselskabets anlæg på en anden parts ejendom, bør det fremgå specifikt af det tinglyste, hvorledes ejendommens ejer er kompenseret for anlæggenes etablering og forbliven på ejendommen i projektets levetid, herunder bør en eventuel fravigelse af gæsteprincippet, og hvad dette betyder, fremgå.

Omkostningerne forbundet med sikring bør indarbejdes i omkostningsfordelingen.

Ved projekter med lange levetider bør det overvejes, hvordan spildevandsselskabet håndterer ændringer i modparten. Det kan fx være ved overdragelse af ejendom, opløsning af selskaber eller fusion. Der findes ikke én løsning, der griber alle situationer. En model kan være, at der stilles en bankgaranti for eksempelvis (en del af) drift og vedligeholdelsesomkostninger i en årrække eller for bortskaffelsesomkostningerne. En model kan også være at regulere grundsalg, så betalingsforpligtelsen i en byggemodningssag følger med grundene, når de bliver solgt.

Endelig skal opmærksomheden for god ordens skyld henledes på udstykningslovens § 16. Efter denne bestemmelse må der ikke stiftes brugsret over et areal for et længere tidsrum end 30 år, hvis arealet udgør en del af en samlet fast ejendom, og 10 år, hvis arealet udgør en del af en umatrikuleret ejendom. En aftale om længere brugsret kan afvises fra tinglysning, og aftalen kan være ugyldig. Det afgørende i forhold til perioden på henholdsvis 30 og 10 år er imidlertid, at arealejer ikke må bindes i en periode over 30 år. Derfor accepteres tidsubegrænsede aftaler med mulighed for opsigelse med et varsel på 30 år, ligesom det accepteres, at tidsbegrænsede aftaler på 30 år har mulighed for forlængelse med en ny periode.

# **Projektets ophør**

* 1. Projektet ophører, og aftalen bortfalder, når den fastlagte levetid udløber.
	2. Ved projektets ophør skal [……].
	3. Omkostninger forbundet med projektets ophør fordeles som følger: [……].
	4. Hvis spildevandsselskabet opsiger aftalen, jf. punkt 13.3, fordeles omkostningerne forbundet med projektets ophør som følger: [……].

Obligatoriske krav:

Det er et krav, at aftalen forholder sig til, hvad der skal ske ved projektets ophør, jf. bekendtgørelsens § 6, stk. 1, nr. 9.

Bemærkninger:

I forbindelse med ophør er det eksempelvis relevant at tage stilling til, om anlæggene skal bortskaffes helt eller delvist, eller om skal der ske øvrige ændringer. Herunder bør det også fremgå, hvem der skal sikre, at dette sker, og hvem der skal betale de dermed forbundne omkostninger.

Efter aftalens punkt 13.3 kan aftalen opsiges af spildevandsselskabet, hvis Forsyningssekretariatet meddeler, at betingelserne for, at spildevandsforsyningsselskabet kan afholde omkostninger til opfyldelse af aftalen, ikke er opfyldt. Dette giver anledning til at tage stilling til, om omkostningerne i disse situationer skal fordeles på en særlig måde.

# **Offentliggørelse**

* 1. Aftalen offentliggøres på spildevandsselskabernes hjemmeside.
	2. Spildevandsselskabet kan ved offentliggørelsen udelade følgende afsnit i aftalen: [……].

Obligatoriske krav:

Aftaler om omkostninger til klimatilpasning i forhold til tag- og overfladevand og omkostninger til projekter uden for selskabernes egne spildevandsanlæg og med andre parter i øvrigt skal offentliggøres på spildevandsselskabets hjemmeside, jf. bekendtgørelsens § 6, stk. 2.

Dog kan de dele af aftalen, som ikke er obligatoriske efter bekendtgørelsen, udelades i forbindelse med offentliggørelsen.

Hvis der søges forhåndsgodkendelse eller tillæg, skal der indsendes dokumentation for, at kravet om offentliggørelse er overholdt (evt. link til selskabets hjemmeside).

Opmærksomheden henledes dog på det i introduktionen beskrevne om aktindsigt.

# **Misligholdelse**

## Aftalen kan ophæves af enhver af parterne ved den anden parts væsentlig misligholdelse af aftalen.

* 1. Det anses blandt andet for væsentlig misligholdelse af aftalen, hvis [……] (angivelserne er ikke udtømmende):
* Ikke overholder aftalens krav til udbud af projektet med etablering af projektet.
* Ikke overholder spildevandsselskabets krav til udførelse af projektet.
* Gentagne gange ikke følger spildevandsselskabets anvisninger.
* Ikke sikrer, at projektet opføres i overensstemmelse med gældende lovgivning, herunder arbejds- og miljølovgivning, myndighedsforskrifter og myndighedstilladelser.
* Ikke sikrer, at aftalens krav til projektets hydrauliske kapacitet opretholdes, efter at projektet er idriftsat.
* Ikke drifter og vedligeholder projektet i overensstemmelse med spildevandsselskabets krav og anvisninger.
* [……].

## Ved anden misligholdelse af aftalen, der ikke udgør væsentlig misligholdelse, skal den part, der påberåber sig misligholdelse af aftalen, uden ugrundet ophold afgive skriftligt påkrav til den misligholdende part om at bringe forholdene i overensstemmelse med aftalen. Hvis forholdene ikke bringes i overensstemmelse med aftalen straks herefter, er den part, der påberåber sig misligholdelsen, berettiget til at ophæve aftalen.

## Ved ophævelse af aftalen ved misligholdelse har den misligholdende part ikke krav på erstatning, kompensation eller nogen form for dækning af allerede afholdte udgifter eller tab af anden karakter.

## Ved ophævelse af aftalen som følge af misligholdelse har den part, der ophæver aftalen på baggrund af den anden parts misligholdelse, krav på erstatning af dokumenterbare omkostninger afholdt i forbindelse med aftalen, herunder i forhold til det, som har givet anledning til ophævelsen.

Bemærkninger:

Dansk rets almindelige regler om misligholdelse vil være gældende, hvis ikke der er aftalt andet. Det betyder eksempelvis, at en kontrakt kan ophæves ved væsentlig misligholdelse af en hovedforpligtelse.

Derfor er det relevant at overveje, om aftalen skal indeholde beskrivelse af, hvornår der foreligger misligholdelse (i det omfang dette kan forudses), og hvad konsekvenserne heraf skal være.

Eksempler kan være en identifikation af forhold, hvor manglende overholdelse anses som en væsentlig misligholdelse, der berettiger til ophævelse, regulering af forsinkelse i forhold til eventuel tidsplan, særlige beføjelser i tilfælde af manglende honorering af dele af det aftalte (punkt 5.4 og 6.4 er eksempler herpå) samt bestemmelser om varsling af modparten, hvis man ønsker at gøre en misligholdelse gældende.

# **Ikrafttræden og igangsætning**

* 1. Aftalen træder i kraft ved parternes underskrift af aftalen.
	2. Det af aftalen omfattede projekt igangsættes ikke, før enten Forsyningssekretariatets forhåndsgodkendelse af tillæg til alle spildevandsselskabets omkostninger til projektet foreligger, eller Forsyningssekretariatets godkendelse af aftalen foreligger (for de tilfælde, hvor spildevandsselskabet ikke agter at søge om tillæg til dets omkostninger).

Obligatoriske krav:

Det er et krav, at aftalen skal sendes til Forsyningssekretariatet, inden anlæggelsen af det pågældende projekt påbegyndes, jf. bekendtgørelsens § 10, stk. 1.

Hvis indsendelsen ikke sker i forbindelse med ansøgning om forhåndsgodkendelse af tillæg, skal det angives, om spildevandsselskabet agter at søge tillæg til den økonomiske ramme til projektet.

Bemærkninger:

Hvis der ikke er behov for det, kan parterne vælge ikke at betinge igangsættelse af Forsyningssekretariatets godkendelse. I forhold til overvejelserne herom henvises til de indledende bemærkninger punkt 3.

# **Underskrifter**

[…..] […/.. - 20…] [……] […/ - 20..]

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_

[……] [……]

Bemærkninger:

Udfyldes med sted, dato og navne.

Aftalen skal underskrives af alle parter og af de tegningsberettigede.

# **Bilag**

Bilag 1: Dokumentation for selskabsøkonomisk omkostningseffektiv løsning.

Bilag 2: Specifikation af meromkostningerne inkl. redegørelse for beregningen (disse vedlægges som bilag)